
[bookmark: Sujet][bookmark: References]Законодателна резолюция на Европейския парламент от 8 юли 2026 г. относно проекта на решение на Съвета за сключване от името на Европейския съюз и на неговите държави членки на Протокол за изменение на Евро-средиземноморското споразумение в областта на въздухоплаването между Европейската общност и нейните държави членки, от една страна, и Кралство Мароко, от друга страна, за да се вземе предвид присъединяването към Европейския съюз на Република Хърватия (16837/2025 – C10-0031/2026 – 2023/0142(NLE))
(Одобрение)
Европейският парламент,
–	като взе предвид проекта на решение на Съвета (16837/2025),
–	като взе предвид проекта на протокол за изменение на Евро-средиземноморското споразумение относно въздушните транспортни услуги между Европейската общност и нейните държави членки, от една страна, и Кралство Мароко, от друга страна, за да бъде взето предвид присъединяването на Република Хърватия към Европейския съюз (08938/2023),
–	като взе предвид искането за одобрение, представено от Съвета в съответствие с член 100, параграф 2 и член 218, параграф 6, втора алинея, буква а) от Договора за функционирането на Европейския съюз (C10‑0031/2026),
–	като взе предвид член 107, параграфи 1 и 4 и член 117, параграф 7 от своя Правилник за дейността,
–	като взе предвид препоръката на комисията по транспорт и туризъм (A10-0177/2026),
1.	дава своето одобрение за сключването на Протокола;
2.	възлага на своя председател да предаде позицията на Парламента съответно на Съвета и на Комисията, както и на правителствата и на парламентите на държавите членки и на Кралство Мароко.

